CELEX: 62008CN0550
Language: mt
Date: 2008-12-11 00:00:00
Title: Kawża C-550/08: Talba għal deċiżjoni preliminari mressqa mill-Finanzgericht München (Il-Ġermanja) fil- 11 ta' Diċembru 2008 — British American Tobacco (Germany) GmbH vs Hauptzollamt Schweinfurt

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/19
            
         Talba għal deċiżjoni preliminari mressqa mill-Finanzgericht München (Il-Ġermanja) fil-11 ta' Diċembru 2008 — British American Tobacco (Germany) GmbH vs Hauptzollamt Schweinfurt
   (Kawża C-550/08)
   (2009/C 69/34)
   Lingwa tal-kawża: Il-Ġermaniż
   Qorti tar-rinviju
   Finanzgericht München (Il-Ġermanja)
   Partijiet fil-kawża prinċipali
   
      Rikorrenti: British American Tobacco (Germany) GmbH
   
      Konvenut: Hauptzollamt Schweinfurt
   Domandi preliminari
   
               1)
            
            
               L-ewwel inċiż tal-ewwel subparagrafu tal-Artikolu 5(2) tad-Direttiva tal-Kunsill 92/12/KEE, tal-25 ta' Frar 1992, dwar l-arranġamenti ġenerali għall-prodotti soġġetti għad-dazju tas-sisa u dwar iż-żamma, ċaqliq u mmonitorjar ta' dan it-tip ta' prodotti (1) għandu jiġi interpretat fis-sens li l-prodotti mhux tal-Komunità suġġetti għad-dazju tas-sisa u sottomessi għall-proċedura tal-ipproċessar tad-dħul skont l-Artikolu 84(1)(a) tar-Regolament (KEE) Nru 2913/92 (il-Kodiċi Doganali) għandhom jitqiesu li huma suġġetti għal arranġament ta' sospensjoni anki jekk ġew immanifatturati, taħt proċedura tal-ipproċessar tad-dħul, minn prodotti li fil-mument tal-importazzjoni ma kinux suġġetti għad-dazju tas-sisa, b'tali mod li, skont il-ħmistax-il premessa tad-Direttiva 92/12/KEE, mhuwiex neċessarju li, waqt id-dispaċċ tagħhom, jintuża d-dokument mehmuż imsemmi fl-Artikolu 18(1) tad-Direttiva 92/12/KEE?
            
         
               2)
            
            
               Fil-każ ta' risposta negattiva għall-ewwel domanda:
               L-Artikolu 15(4) tad-Direttiva 92/12/KEE għandu jiġi interpretat fis-sens li l-prova li l-konsenjatarju jkun irċieva l-prodotti tista' ssir b'mod differenti minn dak ta' dokument mehmuż imsemmi fl-Artikolu 18 tad-Direttiva 92/12/KEE?
            
         
      (1)  ĠU L 76 p. 1.